Kauhukeittiö (kausi 2)

Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 2 ohjelman voittaja pääsi johtamaan lasvegasilaista miljardin dollarin ravintola Red Rock Resort Spa and Casinoa. Kausi esitettiin Yhdysvalloissa FOX-kanavalla 12. kesäkuuta – 14. elokuuta 2006 ja Suomessa MTV3-kanavalla 13. heinäkuuta – 22. syyskuuta 2007.

 Henkilökunta 
 Gordon Ramsay, keittiömestari, keittiöpäällikkö ja ohjelman juontaja.
 Scott Liebfried, apulaiskeittiöpäällikkö/ sinisen ryhmän johtaja.
 Mary Ann Salcedo, apulaiskeittiöpäällikkö/ punaisen ryhmän johtaja.
 Jean-Philippe Susilovic, hovimestari.

 Kilpailijat 
Toisen kauden osallistujat jaettiin sukupuolen mukaan.

 Sininen joukkue 
 Gabriel "Gabe" Cunningham, 27, markkinointipäällikkö
 Garret Telle, 27, entinen vanki/kokki
 Giacomo Alfieri, 21, pizzayrittäjä
 Keith Greene, 28, kokki, baarimikko
 Larry Sik, 38, kalakauppias
 Thomas "Tom" Pauley, 43, entinen pörssivälittäjä

 Punainen joukkue 
 Heather West, 26, apulaiskeittiöpäällikkö (voittaja)
 Maribel Miller, 32, kahvilakokki
 Polly Holladay, 44, hankkija
 Rachel Brown, 40, henkilökohtainen kokki
 Sara Horowitz, 32, delin johtaja
 Virginia Dalbeck, 26, salaattikokki (toinen)

 Musta joukkue (top 5) 
 Heather West 
 Virginia Dalbeck 
 Sara Horowitz 
 Keith Greene 
 Garrett Telle 

 Finaalin joukkueet 
Heather Westin joukkue
 Rachel Brown
 Sara Horowitz
 Garret Telle

Virginia Dalbeckin joukkue
 Tom Pauley
 Keith Greene
 Giacomo Alfieri

 Jaksot 
 Jakso 1 
 Ensiesitys 12.6.06, Suomessa 13.7.07
 Ramsay pyysi jokaista kilpailijaa tekemään oman annoksensa. Giacomon voitti tämän kilpailun.
 Ensimmäisen illallisvuoron aikana Pollylta kesti melkein kaksi tuntia neljän ruuan valmistamiseen ja Ramsay laittoi Heatherin Pollyn tilalle. Myös Virginialla oli vaikeuksia liha-asemalla, sillä hän ei pysynyt tilauksissa mukana. Sinisessä keittiössä Tom aiheutti tulipalon alkuruoka-asemalla, jolloin Ramsay huusi hänelle: "You're about as far away from your own restaurant as I am from fucking home!". Eli: "Olet yhtä kaukana omasta ravintolastasi kuin minä olen v*tun kodistani" Ramsay turhautui ja sulki keittiön.
 Ramsay valitsi sinisen joukkueen voittajaksi, Heatherin punaisen joukkueen parhaaksi, joten Heather valitsi Pollyn ja Virginian pudotukseen. Ramsay valitsi Pollyn ensimmäiseksi lähtijäksi Kauhukeittiöstä.

 Jakso 2 
 Ensiesitys 12.6.06, Suomessa 20.7.07
 Kilpailijoiden aamu alkoi aikaisin, kun he joutuivat kaivamaan roskasäiliöistä kaiken ruuan, mikä oli mennyt hukkaan edellisellä illallisvuorolla.
 Joukkuekilpailuna oli pihvien leikkaaminen. Joukkue joka pystyi leikkaamaan eniten lihaa tasan 10 unssin(283,5 g.) painoisiksi pihveiksi voittaisi illallisen Ramsayn kanssa. Punainen joukkue voitti, jättäen sinisen joukkueen leikkaamaan pihvejä iltaa varten.
 Larry joutui jättämään Kauhukeittiön jo ennen illallisvuoroa, syynä tähän oli ohjelman tuoma stressi. Tällä ei kuitenkaan ollut vaikutusta illallisvuoron jälkeen tapahtuvaan häätöön.
 Illallisvuoron aikana Keith ja Sara toimivat tarjoilijoina. Keittiössä Heather poltti kätensä ja joutui jättämään vuoron väliin. Kun moni asiakas oli lähtenyt nälkäisenä, Ramsaylla ei ollut muuta vaihtoehtoa kuin sulkea keittiö. Giacomo ja Tom joutuivat pudotusuhan alle. Ramsay kuitenkin kutsui Gaben ja Tomin paikalle. Gabe joutui jättämään Kauhukeittiön koska hänellä ei ollut Ramsayn mukaan tahtoa kilpailla.

 Jakso 3 
 Ensiesitys 19.6.06, Suomessa 27.7.07
 Päivän kilpailussa piti tehdä kolme pääruokaa 20 minuutissa yksi henkilö keittiössä samanaikaisesti. Heather ei osallistunut palaneen kätensä vuoksi. Punainen joukkue voitti, ja he pääsivät Ramsayn kanssa jahdille Marina del Reyn satamaan. Rangaistukseksi häviämisestä sinisen joukkueen tuli pestä myös punaisen joukkueen pyykki, käsin.
 Illallisvuorossa Heather sai toruja Ramsaylta, koska huolehti kaikista muista asemista, paitsi omastaan. Vaikka moni asiakas poistui taas nälkäisenä, punainen joukkue sai eniten ruokia tehtyä, joten he voittivat. Sinisen joukkueen jokainen jäsen sai nimetä yhden kilpailijan omasta joukkueestaan. Häätöuhan alle joutuivat Tom ja Giacamo, koska vuoron aikana Giacamo ei saanut uunia päälle. Hän joutui jättämään Kauhukeittiön.

 Jakso 4 
 Ensiesitys 26.6.06, Suomessa 10.8.07
 Ramsay tasoitti joukkueita laittaen Heatherin siniseen joukkueeseen.
 Ensimmäistä kertaa Kauhukeittiön historiassa keittiö oli auki myös lounaalla. Tästä muodostui päivän kilpailu. Joukkueiden piti valmistaa lounas ryhmälle lapsia. Sinisen tiimin uusi johtaja Heather sai joukkueen viimein kasaan ja näin ollen molemmat joukkueet saivat ensimmäistä kertaa hoidettua koko vuoron. Sininen joukkue voitti pienellä erolla (0,01 pistettä), ja he pääsivät palkinnoksi huvipuistoon. Punaisen joukkueen rangaistuksena oli siivota ravintola, joka oli täynnä ilmapalloja ja ruokaa lattialla.
 Illallisvuorossa ei taaskaan päästy loppuun asti, ja Ramsay sulki ravintolan kesken illan tuomiten molemmat joukkueet hävinneiksi. Nimetyt kilpailijat olivat Tom ja Rachel, joista tällä kertaa oli Tomin vuoro lähteä.

 Jakso 5 
 Ensiesitys 10.7.06, Suomessa 17.8.07
 Päivän kilpailussa joukkueiden piti maistaa erilaisia huippuruokalajeja, kuten kaviaaria ja fondueta. Kilpailijat eivät kuitenkaan tienneet, että ne oli valmistettu tavallisista ainesosista, kuten nakkisämpylästä sekä suihkutettavasta juustosta. Nöyryytyksen jälkeen kilpailijoilla oli edessään makutesti. Punainen joukkue voitti saaden 7 pistettä. Palkinnoksi voitosta joukkue pääsi paikallisen TV-oppaan kuvauksiin Ramsayn kanssa.
 Illallisvuoroa ei taaskaan saatu kokonaan päätökseen, mutta sininen joukkue onnistui tekemään kaikki ruokalajit, näin ollen sininen joukkue voitti. Ramsay pyysi Virginiaa nimeämään putoajaehdokkaat. Virginia valitsi Rachelin ja Maribelin, joista Rachelin oli tällä kertaa vuoroa poistua Kauhukeittiöstä.

 Jakso 6 
 Ensiesitys 17.7.06, Suomessa 24.8.07
 Kilpailuna joukkueilla oli 20 minuuttia aikaa ostaa kaupasta ainekset kolmen ruokalajin illalliseen. Tämän jälkeen heillä oli tunti aikaa valmistaa nämä ruuat. Punainen joukkue voitti ja he saivat palkinnoksi viettää yön kaupungilla Ramsayn kanssa. Häviäjinä sininen joukkue joutui auttamaan ravintolan ruokatoimituksien kanssa.
 Illallisen aikana sininen joukkue joutui välillä purkamaan lisää tavaraa rekasta ravintolaan, mutta siitä huolimatta he onnistuivat suorittamaan vuoron. Punainen keittiö sai hädin tuskin ensimmäisiä alkuruokiaan ulos keittiöstä, ja kun ne olivat menneet, ne tulivat heti takaisin. Loppuen lopuksi Ramsay määräsi sinisen joukkueen auttamaan punaisia.
 Ramsay ei halunnut kuulla punaisen joukkueen nimettyjä henkilöitä, vaan pudotti Maribelin koska Ramsayn mielestä hänellä ei ollut tarpeeksi tarmokkuutta johtajuuteen.

 Jakso 7 
 Ensiesitys 24.7.06, Suomessa 31.8.07
 Ramsay yhdisti viimeiset viisi kilpailijaa yhdeksi mustaksi joukkueeksi. Jokaisella kilpailijalla oli 20 minuuttia aikaa tehdä erikoisateria Ramsaylle. Ramsay valitsi Keithin voittajaksi.
 Keith voitti matkan Las Vegasiin vierailemaan Red Rock Resort Spa and Casino-hotellikompleksiin. Hän valitsi seurakseen Virginian. 
 Viiden ihmisen tuli suoriutua ensimmäistä kertaa koko keittiön pyörittämisestä. Sara ja Heather aloittivat hitaasti alkuruokien kanssa ja Virgiania hidasti muita liha-asemalla koska ei saanut tehtyä koristelua. Vuoron lopussa Garrett toi Ramsaylle raakaa kanaa ja Virginia jatkoi kamppailuaan koristelujen kanssa. Illallisvuoro saatiin kuitenkin päätökseen.
 Virginia ja Garrett nimettiin pudotusäänestykseen ja Ramsay pudotti Garrettin, koska tämä oli suoriutunut niin huonosti ruoanlaitosta.

 Jakso 8 
 Ensiesitys 31.7.06, Suomessa 7.9.07
 Neljän viimeisen kilpailijan kilpailuna oli valmistaa ruokaa rakennusmiehille, jokainen omasta ateriapalveluautostaan. Rakennusmiehet äänestivät Virginian ateriaa parhaimmaksi ja Heatherin huonoimmaksi. 
 Virginian pääsi palkinnokseen ostoskierrokselle Sur La Table-keittiötarvikekauppaan. Hän myös varmisti paikkansa finaalikolmikossa. Hävinneet joutuivat rangaistuksena poistamaan lihan ravuista.
 Ramsay ilmoitti, että kolme huippukokkia illallistaisivat Kauhukeittiössä tänään (muun muassa Michael Mina). Vuoro alkoi hyvin, jo 30 minuutin kuluttua avaamisesta kaikki alkuruuat oli tarjoiltu. Sara kuitenkin huomaa, ettei hänellä ole tarpeeksi lohta koko illaksi. Virginia hidastaa koko illan muita ja tämä saa Ramsayn ottamaan Virginialta pois tämän varman paikan finaalikolmikossa. Ramsayn mielestä Heatherilla oli paras ilta tähän mennessä ja tämä saa valita kaksi kilpailijaa häätöuhan alle. 
 Heather valitsee Saran ja Virginian, joka halusi vapaaehtoisesti häätöuhan alle. Ramsay kuitenkin päätti olla sanansa mittainen mies ja antoi Virginialle takaisin varman paikan finaalikolmikossa. Näin ollen Sara joutui jättämään Kauhukeittiön. 

 Jakso 9 
 Ensiesitys 7.8.06, Suomessa 14.9.07
 Kilpailijoilla oli 20 minuuttia aikaa tehdä uudelleen Ramsayn merkkiruoka. Virginia voitti tämän tehtävän ja palkinnoksi Ramsay näytti Virginialle kuinka ravintolaa johdetaan. Häviäjien rangaistuksena oli tällä kertaa kiillottaa ravintolan lasit ja pöytähopeat.
 Illallisvuoron aikana jokaisen kilpailijan tuli vuorollaan johtaa keittiötä. Illallisen jälkeen Ramsay kysyi jokaiselta henkilöä pudotusta. Keith ja Heather äänestivät molemmat Virginiaa, Virginia puolestaan nimesi Keithin. Ramsay kuitenkin valitsi Keithin, koska hän oli ollut niin huono johtaja.

 Jakso 10 
 Ensiesitys 14.8.06, Suomessa 22.9.07
 Aamulla Heatherin vanhemmat sekä Virginian äiti ja aviomies tulivat yllätysvierailulle.
 Heatherille ja Virginialle annettiin molemmille puolet Kauhukeittiöstä. Heidän piti sisustaa se uudelleen oman teemansa mukaisesti, kuten myös suunnitella omat ruokalistansa. Kilpailijat lennätettiin Las Vegasiin, jossa he tekivät oman nimikkoruokansa. 20 satunnaisen maistajan maistettua ruokia, tilanne oli tasan 10-10. Viimeinen maistaja antoi äänensä Virginialle ja hän voitti päivän kilpailun 11-10.
 Ramsay oli kutsunut kuusi viimeksi pudonnutta kilpailijaa takaisin ja näistä muodostettiin finaalijoukkueet. Koska Virginia oli voittanut haastekilpailun, hän sai valita ensimmäisen jäsenen joukkueeseensa. Virginia valitsi Keithin, sekä myös Tomin ja Giacomon. Heather valitsi joukkueeseensa Rachelin, Saran ja Garretin. Virginia teki sopimuksen joukkueensa kanssa; kaikki saisivat 1 000 dollaria mikäli Virginia voittaisi.
 Viimeisellä illallisvuorolla Virginian joukkue oli paljon avuliaampi kuin Heatherin. Jotkut jäsenet vain seisoivat työnteon sijasta. 
 Viimeinen päätös: Ramsay teki päätöksen voittajasta Red Rock resortin johtajan, asiakkaiden sekä oman mielipiteensä perusteella. Hän valitsi Heatherin voittajaksi.

 Muuta 
Kilpailun voittanut Heather West ei saanut alkuperäistä johtopaikkaa voittonsa jälkeen, vaan hänet siirrettiin pienempään italialaiseen Terra Rosa -ravintolaan alempiin johtotehtäviin.

 Katso myös 
 Kauhukeittiö

 Lähteet 

Heather Westin MySpace-sivu
Virginia Dalbeckin kotisivu 
Virginia Dalbeckin YouTube-kanava
Keith Greenen kotisivu 

 Aiheesta muualla 
 MTV3-Kauhukeittiö

Luokka:Tuotantokaudet